O‘zbekistonda eng kam ish haqi 10 foizga oshiriladi

2014-yil 21-noyabr kuni O‘zbekiston Respublikasi Prezidenti ish haqi, pensiyalar, stipendiyalar va nafaqalar miqdorini oshirish to‘g‘risidagi Farmonni imzoladi. Farmonning to‘liq matni O‘zbekiston Milliy axborot agentligi tomonidan e’lon qilindi.

Farmonga muvofiq, Respublika aholisining daromadlari va turmush darajasini yanada muttasil oshirib borish, fuqarolarga ijtimoiy madadni kuchaytirish maqsadida 2014-yilning 15-dekabridan boshlab byudjet muassasalari va tashkilotlari xodimlarining ish haqi, pensiyalar, stipendiyalar hamda nafaqalar miqdori o‘rta hisobda 1,1 baravar oshiriladi.
Unga ko‘ra, 2014-yilning 15-dekabridan boshlab O‘zbekiston Respublikasi hududida eng kam:
Byudjet muassasalari va tashkilotlari xodimlarining ish haqi, pensiyalar, nafaqalar va stipendiyalarning oshirilishi bilan bog‘liq sarf-xarajatlar respublika Davlat byudjeti va O‘zbekiston Respublikasi Moliya vazirligi huzuridagi byudjetdan tashqari Pensiya jamg‘armasi mablag‘lari hisobidan amalga oshirilishi belgilab qo‘yildi.